**DĖL ROKIŠKIO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. TS-153 „DĖL ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS NUOSTATŲ PATVIRTINIMO” PAKEITIMO**

2023 m. rugsėjo 28 d. Nr. TS-

Rokiškis

Rokiškio rajono savivaldybės taryba nusprendžia:

Pakeisti ir papildyti Rokiškio rajono savivaldybės smulkaus ir vidutinio verslo plėtros programos nuostatus, patvirtintus Rokiškio rajono savivaldybės tarybos 2023 m. gegužės 25 d. sprendimu Nr. TS-153 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo”:

1) Papildyti 2.4. papunkčiu ir išdėstyti jį taip:

„Išskirtinis atvejis – šalis atleidžiama nuo atsakomybės už sutarties neįvykdymą, jeigu ji įrodo, kad sutartis neįvykdyta dėl aplinkybių, kurių ji negalėjo kontroliuoti bei protingai numatyti sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Jeigu aplinkybė, dėl kurios neįmanoma sutarties įvykdyti, laikina, tai šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką sutarties vykdymui.“;

2) Buvusius 2.4-2.16 papunkčius atitinkamai laikyti 2.5-2.18 papunkčiais;

3) Pakeisti buvusį 2.7.3. papunktį, laikyti jį 2.8.3. papunkčiu ir išdėstyti jį taip:

„2.8.3.  įstaigos, asociacijos ar kitos organizacijos, vienijančios Rokiškio rajono verslininkus ir (ar) verslo bendruomenės narius, registruotos Rokiškio rajono teritorijoje.“;

4) Papildyti buvusį 2.9. papunktį, laikyti jį 2.10. papunkčiu ir išdėstyti jį taip:

„2.10. „Rokiškio verslo aitvarai“– Rokiškio rajono savivaldybės padėkų vakaras, kuris paprastai Rokiškio rajono savivaldybės administracijos yra organizuojamas Verslo dienos išvakarėse (antrą lapkričio ketvirtadienį), Rokiškio rajono verslo atstovams už jų indėlį Rokiškio kraštui – sukurtomis darbo vietomis, užimtumo didinimu, investicijų pritraukimu, pagalba kultūros, sporto, socialinėse ir kitose srityse.“;

5) Pakeisti 3.12. papunktį ir išdėstyti jį taip:

„3.12. Pagal Nuostatų 2 ir 10 priedus lėšų naudojimo sutartį, vadovaujantis savivaldybės administracijos įsakymu priimtu lėšų paskirstymu, pasirašo Rokiškio rajono savivaldybės administracijos direktorius.“;

6) Pakeisti 4.4.8. papunktį ir išdėstyti jį taip:

„4.4.8. asocijuotų rajono verslo organizacijų parengtų projektų bei programų, gerinančių rajono verslo aplinką, išlaidų dalinis finansavimas nevertinant projekto paraiškos balais ir apmokant pateiktą išankstinę išlaidų sąmatą avansiniu būdu;“;

7) Papildyti 4.4.17. papunkčiu ir išdėstyti jį taip:

„4.4.17. finansavimas kasmetiniam renginiui „Rokiškio verslo aitvarai“ organizuoti Rokiškio rajono savivaldybės administracijai neteikiant projekto paraiškos ir apmokant pateiktas išlaidų sąskaitas avansiniu būdu be sutarties pasirašymo.“;

8) Pakeisti 4.5. papunktį ir išdėstyti jį taip:

„4.5. Projektai, išskyrus projektus teikiamus pagal Nuostatų 4.4.8, 4.4.16 ir 4.4.17 punktus, finansuojami išlaidų kompensavimo būdu, pateikus dokumentus, pagrindžiančius patirtas išlaidas už ne ilgesnį kaip 12 mėn. (skaičiuojant nuo paraiškos pateikimo dienos) laikotarpį.“;

9) Pakeisti 5.1.1. papunktį ir išdėstyti jį taip:

„5.1.1. paraiška paramai gauti pagal patvirtintą formą (1 priedas) (privaloma pateikti kompiuteriu pilnai užpildytą formą), išskyrus nuostatų 4.4.17 punktą;“;

10) Pakeisti 5.1.11. papunktį ir išdėstyti jį taip:

„5.1.11. laisvos formos parengtų projektų, kurie gerina rajono verslo aplinką aprašymai, išlaidų sąmatos bei sutarčių su paslaugų teikėjais kopijos, bei kiti išlaidas pagrindžiantys dokumentai, jei prašoma finansuoti asocijuotų rajono verslo organizacijų projektų, gerinančių verslo aplinką rajone, rengimo išlaidas, pagal nuostatų 4.4.8. punktą;“;

11) Pakeisti 5.3. papunktį ir išdėstyti jį taip:

„5.3. Verslo subjektai, gavę paramą, pasirašo patvirtintos formos Rokiškio rajono savivaldybės smulkaus ir vidutinio verslo plėtros programos biudžeto lėšų naudojimo sutartį (2 priedas). Asmenys, gavę paramą pagal nuostatų 4.4.16 punktą, pasirašo patvirtintos formos Rokiškio rajono savivaldybės smulkaus ir vidutinio verslo plėtros programos biudžeto lėšų naudojimo verslo idėjai finansuoti sutartį (10 priedas), išskyrus 4.4.17. punktą.“;

12) Pakeisti 2 priedą ir jį išdėstyti nauja redakcija (pridedama);

13) Pakeisti 6 priedą ir jį išdėstyti nauja redakcija (pridedama);

14) Pakeisti 7 priedo 20 punktą ir išdėstyti jį taip:

 „20. 12 mėn. nuo sutarties įsigaliojimo dienos (išskirtinais atvejais iki 14 mėnesio) paramos administratorius vykdo paramos gavėjų veiklos ir sutarties sąlygų laikymosi kontrolę, pagal pateiktą ataskaitos formą (11 priedas). Galutinė ataskaita komisijai pateikiama 12 mėnesį (išskirtinais atvejais iki 14 mėnesio) nuo sutarties pasirašymo dienos. Nustačius sutarties sąlygų nesilaikymo ar ekonominės veiklos vykdymo pažeidimų atvejus, komisija informuojama nedelsiant bei artimiausiame komisijos posėdyje sprendžiamas sutarties nutraukimo ir išmokėtos paramos sugrąžinimo klausimas.“;

15) Pakeisti 10 priedą ir jį išdėstyti nauja redakcija (pridedama).

Savivaldybės meras Ramūnas Godeliauskas

Reda Ruželienė

**SPRENDIMO PROJEKTO „DĖL** **ROKIŠKIO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. TS-153 „DĖL ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS NUOSTATŲ PATVIRTINIMO“ PAKEITIMO“**

**AIŠKINAMASIS RAŠTAS**

2023 m. rugsėjo 12 d.

Projekto rengėjas – Strateginio planavimo ir investicijų skyriaus vedėjos pavaduotoja Reda Ruželienė.

Pranešėjas komitetų posėdžiuose – Administracijos direktorius Valerijus Rancevas.

Pranešėjas Tarybos posėdyje – Rokškio rajono savivaldybės smulkaus ir vidutinio verslo plėtros programos Komisijos pirmininko pavaduotojas Andrius Burnickas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Šio sprendimo projekto tikslas – pakeisti ir papildyti Rokiškio rajono savivaldybės tarybos 2023 m. gegužės 25 d. Nr. TS-153 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo”patvirtintų nuostatų (toliau - Nuostatai) šiuos punktus: Papildyti 2.4 papunkčiu, pakeisti 3.12 papunktį, pakeisti Nuostatų 2, 6 ir 10 priedus ir juos išdėstyti nauja redakcija, pakeisti 7 priedo 20 papunktį, nes jau yra 2021 m. balandžio 13 d. direktoriaus įsakymu Nr. AV-335 patvirtinta savivaldybės biudžeto lėšų naudojimo sutarties forma, todėl inicijuota techninio pobūdžio Nuostatų redakcija siekiant apibrėžti Rokiškio rajono savivaldybės administracijos sutarčių tipus.Pagal Subsidijos verslo idėjai įgyvendinti projektų konkurso organizavimo tvarkos aprašą, konkurso nugalėtojai praėjus 12 mėn. nuo sutarties įsigaliojimo dienos įsipareigoja pateikti ataskaitos formą (Nuostatų 11 priedą), tačiau išskirtiniais atvejais negalint kontroliuoti bei protingai numatyti aplinkybių sutarties sudarymo metu, atsirado poreikis koreguoti Nuostatų 10 priedo sutartį.Pakeisti 2.8.3 papunktį, papildyti 2.10 papunktį, pakeisti 4.4.8 papunktį, papildyti 4.4.17 papunkčiu, pakeisti 4.5 papunktį, pakeisti 5.1.1 papunktį, pakeisti 5.1.11, pakeisti 5.3 papunktį, atsižvelgiant į tai, kad VšĮ Rokiškio turizmo ir verslo informacijos centras buvo reorganizuotas į BĮ Rokiškio turizmo informacijos centrą. Nebelikus verslą kuruojančios įstaigos Rokiškyje, Rokiškio rajono savivaldybės administracijai pavesta organizuoti „Rokiškio verslo aitvarai“ padėkų vakarą neteikiant projekto paraiškos pagal Nuostatus ir apmokant pateiktas išlaidų sąskaitas avansiniu būdu be sutarties pasirašymo. Remiantis Rokiškio rajono verslo plėtros komisijos 2023 m. rugpjūčio 31 d. posėdžio protokolu Nr. SVPK-3 ir Rokiškio rajono savivaldybės smulkaus ir vidutinio verslo plėtros programos vertinimo komisijos 2023 m. rugsėjo 6 d. posėdžio protokolu Nr. VP-5, Nuostatų keitimui ir papildymui buvo pritarta. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Šis sprendimo projektas parengtas remiantis Lietuvos Respublikos smulkiojo ir vidutinio verslo plėtros įstatymo Nr. XIII-192 7 straipsniu, reglamentuojančiu valstybės paramos teikimo smulkiojo ir vidutinio verslo subjektams tvarką, nustatant, kad valstybės institucijos ir įstaigos ar savivaldybės, nustatydamos priemones, pagal kurias teikiama valstybės parama, ir atsižvelgdamos į konkrečios valstybės paramos tikslą, šios valstybės paramos gavėjams nustato paramos teikimo tvarką, kuri privalo būti vienoda visiems šios valstybės paramos siekiantiems subjektams. 2023 m. gegužės 25 d. Rokiškio rajono savivaldybės tarybos sprendimu Nr. TS-153 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“ buvo patvirtinti programos nuostatai, tačiau, atsižvelgiant į VšĮ Rokiškio turizmo ir verslo informacijos centro reorganizavimą ir nebelikus verslą kuruojančios institucijos, Rokiškio rajono savivaldybės administracijai pavesta organizuoti „Rokiškio verslo aitvarai“ padėkų vakarą neteikiant projekto paraiškos pagal Nuostatus. Pagal Subsidijos verslo idėjai įgyvendinti projektų konkurso organizavimo tvarkos aprašą, konkurso nugalėtojai praėjus 12 mėn. nuo sutarties įsigaliojimo dienos įsipareigoja pateikti ataskaitos formą (Nuostatų 11 priedą). Tačiau išskirtiniais atvejais negalint kontroliuoti bei protingai numatyti aplinkybių sutarties sudarymo metu, kada nugalėtojas pasirašydamas finansavimo sutartį įsipareigoja vykdyti projektą pagal pateiktą paraišką gauti subsidijai verslo idėjai įgyvendinti, atsirado poreikis koreguoti Nuostatų 10 priedo sutartį. Rokiškio rajono savivaldybės smulkaus ir vidutinio verslo plėtros programos biudžeto lėšų naudojimo verslo idėjai finansuoti sutartis papildoma priedu, kuriame išdėstyta projekto sąmata išskirtiniais atvejais galėtų būti koreguojama papildomu šalių sutarimu.   |
| 3. | Laukiami rezultatai | Siekiama didinti rajono gyventojų verslumą bei Rokiškio rajono savivaldybės smulkaus ir vidutinio verslo plėtros programos patrauklumą rajono smulkaus ir vidutinio verslo subjektams kreipiantis dėl paramos verslo pradžiai ar plėtrai pagal Nuostatuose numatytus reikalavimus.  |
| 4.  | Lėšų poreikis ir šaltiniai | Sprendimo įgyvendinimui lėšos numatytos 2023 m. savivaldybės biudžete. |
| 5.  | Antikorupcinis sprendimo projekto vertinimas | Atliktas teisės akto projekto antikorupcinis vertinimas, parengta pažyma.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Pridedamas Rokiškio rajono savivaldybės smulkaus ir vidutinio verslo plėtros programos nuostatų lyginamasis variantas. |